CELEX: 32021R1699
Language: ro
Date: 2021-09-22 00:00:00
Title: Regulamentul de punere în aplicare (UE) 2021/1699 al Comisiei din 22 septembrie 2021 de modificare a anexei VIII la Regulamentul (UE) nr. 142/2011 în ceea ce privește modelul de certificat de sănătate pentru deplasarea transporturilor de subproduse de origine animală din zonele de restricții stabilite pentru prevenirea și controlul anumitor boli listate (Text cu relevanță pentru SEE)

23.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 336/42
               
            
         REGULAMENTUL DE PUNERE ÎN APLICARE (UE) 2021/1699 AL COMISIEI
         din 22 septembrie 2021
         de modificare a anexei VIII la Regulamentul (UE) nr. 142/2011 în ceea ce privește modelul de certificat de sănătate pentru deplasarea transporturilor de subproduse de origine animală din zonele de restricții stabilite pentru prevenirea și controlul anumitor boli listate
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 146 alineatul (2),
         având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (2), în special articolul 21 alineatul (5) litera (b),
         întrucât:
         
                     (1)
                  
                  
                     Regulamentul (UE) nr. 142/2011 al Comisiei (3) stabilește măsuri de punere în aplicare a normelor de sănătate publică și animală aplicabile subproduselor de origine animală și produselor derivate prevăzute în Regulamentul (CE) nr. 1069/2009, inclusiv modele de certificate de sănătate și condițiile care reglementează modul în care certificatele trebuie să însoțească transporturile de astfel de produse.
                  
               
                     (2)
                  
                  
                     Articolul 6 din Regulamentul (CE) nr. 1069/2009 prevede restricții generale referitoare la sănătatea animală privind expedierea subproduselor de origine animală și a produselor derivate provenite de la specii sensibile din exploatații, unități, instalații sau zone care fac obiectul unor restricții în temeiul legislației veterinare a Uniunii sau din cauza prezenței unei boli transmisibile grave enumerate în anexa I la Directiva 92/119/CEE (4). Directiva respectivă a fost abrogată și înlocuită prin Regulamentul (UE) 2016/429 al Parlamentului European și al Consiliului, cu efect de la 21 aprilie 2021. Regulamentul (UE) 2016/429 introduce, printre altele, un nou set de norme privind prevenirea și controlul anumitor boli.
                  
               
                     (3)
                  
                  
                     Regulamentul delegat (UE) 2020/687 al Comisiei (5) stabilește norme de prevenire și control al anumitor boli listate. Articolul 22 alineatul (5) din regulamentul delegat respectiv prevede că subprodusele animale provenite dintr-o zonă de restricții stabilită atunci când se confirmă existența unui focar de boală din categoria A și scoase din respectiva zonă, pentru a se preveni răspândirea în continuare a bolii, trebuie să fie însoțite de un certificat de sănătate eliberat de un medic veterinar oficial care să ateste că este permisă ieșirea lor din zona de restricții în condițiile stabilite de autoritatea competentă în conformitate cu partea II capitolul II din regulamentul delegat respectiv.
                  
               
                     (4)
                  
                  
                     Regulamentul (UE) nr. 142/2011 prevede norme pentru introducerea pe piață a subproduselor de origine animală. Articolul 17 din Regulamentul (UE) nr. 142/2011 prevede că transporturile de subproduse de origine animală trebuie să fie însoțite în timpul transportului de documentele comerciale sau de certificatele de sănătate prevăzute în capitolul III din anexa VIII la regulamentul respectiv. Legislația privind subprodusele de origine animală constă într-un set cuprinzător de norme, în special norme privind clasificarea, colectarea, transportul și prelucrarea subproduselor de origine animală. În consecință, în capitolul III din anexa VIII la Regulamentul (UE) nr. 142/2011 trebuie introdus un nou model de certificat, menționat la articolul 22 alineatul (5) din Regulamentul delegat (UE) 2020/687.
                  
               
                     (5)
                  
                  
                     Anexa VIII la Regulamentul (UE) nr. 142/2011 trebuie modificată în consecință.
                  
               
                     (6)
                  
                  
                     Trebuie introdusă o perioadă de tranziție adecvată pentru a permite statelor membre și părților interesate să se adapteze la noile norme privind deplasarea subproduselor de origine animală din zonele de restricții stabilite în conformitate cu Regulamentul delegat (UE) 2020/687.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa VIII la Regulamentul (UE) nr. 142/2011 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Acesta se aplică de la 17 octombrie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 22 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  JO L 300, 14.11.2009, p. 1.
         
            (3)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
         
            (4)  Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (JO L 62, 15.3.1993, p. 69).
         
            (5)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
      
      
         
            ANEXĂ
            În capitolul III din anexa VIII la Regulamentul (UE) nr. 142/2011, se adaugă următorul punct 7:
            
                        „7.
                     
                     
                        Model de certificat de sănătate
                     
                  
               Model de certificat de sănătate pentru deplasarea subproduselor de origine animală din zonele cu restricții stabilite pentru prevenirea și controlul anumitor boli listate
            
            
               
            
               Subproduse de origine animală din zone cu restricții stabilite pentru prevenirea și controlul anumitor boli listate
            
            
                         
                     
                     
                        
                                    II.
                                 
                                 
                                    Informații sanitare
                                 
                              
                     
                        
                                    II.a.
                                 
                                 
                                    Numărul de referință al certificatului
                                 
                              
                     
                        
                                    II.b.
                                 
                                 
                                    Numărul de referință local
                                 
                              
                  
                        
                           Partea II: Certificare
                        
                     
                     
                        Subsemnatul, medic veterinar oficial, certific prin prezenta că:
                        
                                    (1)fie
                                 
                                 
                                    
                                                [II.1
                                             
                                             
                                                Subprodusele de origine animală descrise în partea I au fost obținute de la animale deținute:
                                             
                                          
                                                (1)fie
                                             
                                             
                                                [sacrificate în scopul prevenirii și controlului:
                                                
                                                            (1) fie
                                                         
                                                         
                                                            [… (a se introduce denumirea bolii relevante din categoria A) urmând instrucțiunile autorității competente în conformitate cu Regulamentul (UE) 2020/687 și sunt destinate prelucrării prin
                                                            
                                                                        (1) fie
                                                                     
                                                                     
                                                                        [Metoda 1-5.]]]
                                                                     
                                                                  
                                                                        (1) fie
                                                                     
                                                                     
                                                                        [incinerare.]]]
                                                                     
                                                                  
                                                                        (1) fie
                                                                     
                                                                     
                                                                        [coincinerare.]]]
                                                                     
                                                                  
                                                      
                                                            (1)fie
                                                         
                                                         
                                                            [… (a se introduce denumirea bolii emergente relevante) urmând instrucțiunile autorității competente în conformitate cu măsurile de urgență adoptate de Comisie în temeiul articolului 259 din Regulamentul (UE) 2016/429 și sunt destinate prelucrării prin
                                                            
                                                                        (1) fie
                                                                     
                                                                     
                                                                        [Metoda 1-5.]]]
                                                                     
                                                                  
                                                                        (1) fie
                                                                     
                                                                     
                                                                        [incinerare.]]]
                                                                     
                                                                  
                                                                        (1) fie
                                                                     
                                                                     
                                                                        [coincinerare.]]]
                                                                     
                                                                  
                                                      
                                          
                                                (1)fie
                                             
                                             
                                                [care nu fac obiectul sacrificării de către autoritatea competentă în scopul prevenirii și controlului bolilor din categoria A sau al bolilor emergente, ținute în unități situate în zone cu restricții stabilite pentru prevenirea și controlul bolilor animalelor în conformitate cu
                                                
                                                            (1) fie
                                                         
                                                         
                                                            [Regulamentul delegat (UE) 2020/687,]
                                                         
                                                      
                                                            (1) fie
                                                         
                                                         
                                                            [măsurile speciale temporare de control al bolilor menționate la articolul 71 din Regulamentul (UE) 2016/429,]
                                                         
                                                      
                                                            (1) fie
                                                         
                                                         
                                                            [măsurile de urgență adoptate de Comisie în conformitate cu articolul 259 din Regulamentul (UE) 2016/429,]
                                                         
                                                      și subprodusele de origine animală sunt deplasate din zona cu restricții respectivă în conformitate cu condițiile stabilite în ………………..………… (2), pentru
                                                
                                                            (1) fie
                                                         
                                                         
                                                            [prelucrarea prin metodele 1-5, astfel cum se prevede în anexa IV capitolul II, și în cazul însilozării subproduselor obținute de la animale acvatice, astfel cum se prevede la punctul K din secțiunea 2 a capitolului IV din anexa IV la Regulamentul (UE) nr. 142/2011.]]]
                                                         
                                                      
                                                            (1) fie
                                                         
                                                         
                                                            [prelucrarea sau tratarea prin metodele menționate în anexa X, anexa XI sau anexa XIII la Regulamentul (UE) nr. 142/2011.]]]
                                                         
                                                      
                                                            (1) fie
                                                         
                                                         
                                                            [producția de hrană prelucrată pentru animale de companie, alta decât hrana neprelucrată pentru animale de companie menționată în anexa XIII la Regulamentul (UE) nr. 142/2011.]]]
                                                         
                                                      
                                                            (1) fie
                                                         
                                                         
                                                            [transformarea în compost sau biogaz menționată în capitolul III secțiunea 1 din anexa V la Regulamentul (UE) nr. 142/2011.]]]
                                                         
                                                      
                                          
                              
                                    (1)fie
                                 
                                 
                                    
                                                [II.1
                                             
                                             
                                                Subprodusele de origine animală descrise în partea I au fost obținute de la animale sălbatice din speciile listate găsite moarte sau sacrificate în scopul prevenirii și controlului........................................... (a se introduce denumirea bolii din categoria A în cauză) urmând instrucțiunile autorității competente (3) în conformitate cu articolul 64 alineatul (2) litera (c) din Regulamentul delegat (UE) 2020/687 și sunt destinate prelucrării prin
                                             
                                          
                                                (1) fie
                                             
                                             
                                                [Metoda 1-5.]]
                                             
                                          
                                                (1) fie
                                             
                                             
                                                [incinerare.]]
                                             
                                          
                                                (1) fie
                                             
                                             
                                                [coincinerare.]]
                                             
                                          
                              Note
                        Partea I:
                        
                                    —
                                 
                                 
                                    Rubricile de referință I.9 și I.11: se elimină, după caz.
                                 
                              
                                    —
                                 
                                 
                                    Rubricile de referință I.12, I.13 și I.17: numărul de aprobare sau de înregistrare.
                                 
                              
                                    —
                                 
                                 
                                    Rubrica de referință I.14: se completează dacă diferă de „I.1. Expeditor”.
                                 
                              
                                    —
                                 
                                 
                                    Rubrica de referință I.25: pentru „prelucrare”, „tratare” sau „transformare”.
                                 
                              
                                    —
                                 
                                 
                                    Rubrica de referință I.31: Natura mărfii: „subproduse de origine animală, astfel cum sunt menționate la articolul 22 alineatul (5) din Regulamentul delegat (UE) 2020/687.” Categoria: „Categoria 1”, „Categoria 2” sau „Categoria 3”.
                                 
                              Partea II:
                        
                                    (1)
                                 
                                 
                                    Se elimină, după caz.
                                 
                              
                                    (2)
                                 
                                 
                                    A se introduce numărul articolului (articolelor) relevant(e), titlul și data publicării în Jurnalul Oficial al Uniunii Europene a actului juridic relevant adoptat de Comisie care prevede condițiile respective sau trimiterea la actul juridic sau la instrucțiunea aprobată și făcută publică de către autoritatea competentă care prevede condițiile respective.
                                 
                              
                                    (3)
                                 
                                 
                                    A se vedea legislația specială privind prevenirea bolilor transmisibile.
                                 
                              
                  
                         
                     
                     
                        Medic veterinar oficial
                        Nume (cu majuscule):
                        Calificarea și titlul:
                        Data:
                        Ștampila:
                     
                     
                        Unitatea veterinară locală:
                        UVL nr.:
                        Semnătura:”